ועדת הכלכלה, כנסת 25, פרוטוקול מספר 87, 2023-05-03 00:00

דוד ביטן: בוקר טוב, אני פותח את הישיבה בנושא: הצעת חוק התחרות הכלכלית (איסור פגיעה ביבוא מקביל או ביבוא אישי) (הוראת שעה), התשפ"ב-2022 – המשך דיון

דוד ביטן:  אני רוצה לסיים את החוק הזה היום, כי כבר עברנו הסתייגויות ועברנו הכול

דוד ביטן:  נשארה רק בעיה אחת בנושא המיסוי על יבוא מקביל, ואנחנו נשתדל לסיים את זה היום

שלי טל מירון: אפשר לומר דברי פתיחה קצרים מאוד?     

דוד ביטן: בבקשה

שלי טל מירון: בוקר טוב, אדוני היושב-ראש ואורחים נכבדים

שלי טל מירון:  אני רק רוצה לפתוח את הבוקר הקשה הזה, ולהגיד לתושבי הדרום שהלב שלנו איתם

שלי טל מירון:  הם עברו לילה מאוד מאוד קשה, מעל 60 רקטות ביממה

שלי טל מירון:  הקשבתי לראש מועצת שדות נגב ולאזרחים שהתראיינו בבוקר

שלי טל מירון:  באמת, הלב יוצא אליהם אחרי לילה כזה מטורף, להמשיך בשגרת החיים כאילו לא קרה כלום – אי-אפשר להתעלם מזה

שלי טל מירון:  אנחנו חייבים קודם כול לחזק את התושבים שלנו ולחבק אותם אחרי הלילה הקשה הזה

שלי טל מירון:  וכמובן, לדרוש מהממשלה שלנו שתנקוט בצעדים כדי להפסיק את הטירוף הזה

שלי טל מירון:  אי-אפשר לצפות מאזרחים שעברו לילה כזה לשלוח את הילדים לבית הספר ולהמשיך כאילו כלום לא קרה

שלי טל מירון:  אנחנו בסיטואציה מאוד קשה, והיה לי חשוב מאוד לפתוח את הבוקר ולהגיד את הדברים האלה

דוד ביטן: קודם כול, אני מצטרף אלייך למה שאמרת על תושבי הדרום, אבל אין לנו בררה אלא להמשיך בחיים

דוד ביטן:  אנחנו לא יכולים לעצור את המדינה בגלל העניינים האלה

דוד ביטן:  זה נגזר עלינו לאורך שנים, ואנחנו חייבים להמשיך בשגרת החיים

דוד ביטן:  אין לנו בררה כזאת, והממשלה צריכה לעשות את מה שהיא צריכה לעשות

דוד ביטן:  זה נכון

דוד ביטן:      בבקשה, היועץ המשפטי, יש התפתחויות מאז ניסיונות הפשרה בעניין הזה?     

איתי עצמון: אני לא בטוח שאני מעודכן עד הסוף, והבנתי שהיו פגישות גם הבוקר ואתמול בלילה

איתי עצמון:  אני רק אגיד מה המסגרת שלנו

איתי עצמון:  אנחנו בעצם במסגרת בקשה לדיון מחדש בהצעת חוק התחרות הכלכלית, שנוגעת לאיסור פגיעה ביבוא מקביל או ביבוא אישי

איתי עצמון:  אתה ביקשת למצוא פתרון לנושא של יבוא מקביל של כלי רכב, ועלו כאן הצעות, בין היתר, לתיקון עקיף בחוק רישוי שירותים ומקצועות בענף הרכב

איתי עצמון:  היה תיקון אחד שנדון לפני כחודש, והבנו שהוא לא נותן מענה לבעיה

איתי עצמון:  אני מציע שנשמע ממשרדי הממשלה הרלוונטיים האם יש איזשהו פתרון חדש לבעיה

דוד ביטן: אני רוצה להזכיר לחברים, שהסיבה שאנחנו מבקשים פתרון בעניין הזה, היא שכל הנושא של היבוא המקביל הוא להפחית את המחיר

דוד ביטן:  ברגע שמקבלים מס נוסף, יוצא שכל העבודה על הפחתת המחיר מתבטלת בגביית המס

דוד ביטן:  לכן, אנחנו מנסים למצוא פתרון מצד אחד, ומצד שני, לא הייתה לי שום כוונה לגרום לחיסרון של 1

דוד ביטן: 3 מיליארד שקל לקופת האוצר, לכן אנחנו מנסים למצוא פתרון זמני

דוד ביטן:  לבדוק איך הוא מתפתח למעשה, ולאחר מכן, נסיים את העניין

דוד ביטן:  אני מקווה שהרשויות, לאורך זמן, ימצאו פתרונות לעניין הזה

דוד ביטן:  גם המכס וגם האוצר כבר מסכימים לטענה הזאת, שכל העבודה שיעשו בנושא רכב על יבוא מקביל, לא תבוא לידי ביטוי במחיר בסופו של התהליך

דוד ביטן:       אני מבין שהיו דיונים בין האוצר לבין משרד התחבורה לבין למכס וכולי, וגם היבואנים היו בסוד העניין

דוד ביטן:  אם יש פתרון שאפשר להגיע אליו – אני אומר שוב, אנחנו נעשה את זה כהוראת שעה, כי אני לא רוצה לעכב את החוק הזה, שהוא חלק מהמלחמה ביוקר המחיה באופן כללי

דוד ביטן:  לכן, אני רוצה לסיים את החוק

דוד ביטן:  זה לא שייך לחוק ההסדרים; זה חוק שדנו בו לפני חוק ההסדרים עוד במושב הקודם

דוד ביטן:  אני רוצה לסיים את זה עוד היום, כי היו הצבעות גם על ההסתייגויות וגם על הכול, ואני רוצה להביא את זה למליאה לאישור

דוד ביטן:       מי רוצה לפתוח? דווקא המכס? אתה רק הגובה

דוד ביטן:  בסדר, בוא ניתן למשרד התחבורה ולאוצר, ואחר כך נעבור אליך

דוד מור: בוקר טוב, כבוד היושב-ראש, אני מהלשכה המשפטית של משרד התחבורה

דוד מור:  הנחנו הצעת נוסח לתיקון ןאני יודע שרשות המיסים, הנוסח שאנחנו הצענו לא מקובל, ויש להם כנראה סיכום אחר שהם הגיעו אליו

דוד מור:  אנחנו נשמח לשמוע אותו כי גם אנחנו עוד לא מכירים אותו

דוד ביטן: בסדר

דוד ביטן:  רשות המיסים, יש לך משהו שפותר את הבעיה?      

דוד צור: להערכתי כן

דוד ביטן: בוא נראה, אולי פתרת לנו את הבעיה

דוד ביטן:  זה גם טוב

דוד ביטן:  אם מה שאתה אומר מקובל גם על היבואנים, אז בכלל טוב

דוד צור: אני רוצה קודם כול להודות לאיגוד יבואני הרכב

דוד צור:  אתה יודע, כל הזמן אמרו שהם לא נרתמים ולא עוזרים, ואני חושב שבמקרה הזה הם בעצם תרמו להביא איזשהו פתרון

דוד ביטן: בבקשה, בוא נשמע

דוד ביטן:  אם יש פתרון מוסכם, עוד יותר טוב

דוד צור: אנחנו רוצים שזה יהיה פתרון זמני, כדי שנוכל לבחון - - -     

דוד ביטן: רק זמני

דוד ביטן:  אמרנו שזאת תהיה הוראת שעה

דוד צור: הרעיון הוא שיש רשימה של רכבים שהם מביאים אותם עם תעודות מקור

דוד צור:  הם אמורים לספק לנו רשימה של אותם רכבים שהם מביאים בהסכמי סחר עם תעודות מקור

דוד צור:  אנחנו נייצר בנספח לתעריף המכס פרט מכס חדש של האוכלוסייה האחרת, ושם שיעור המכס יהיה אפס

דוד צור:  לא יצטרכו תעודות מקור, אבל מי שייכנס לשם ויקבל אפס מכס, זה רק אותם רכבים שהם מביאים באפס מכס

דוד ביטן: שהם מביאים

דוד צור: שהם מביאים

דוד צור:  אנחנו נצטרך רק להתאים את החקיקה בהתאם לסיכום הזה

דוד צור:  אני מעריך שעם רצון טוב של כולם - - -     

דוד ביטן: רק רכבים שהם מביאים? היבוא המקביל הוא על הרכבים האלה, נכון?     

איתי עצמון: זה מקביל

דוד ביטן: זה מקביל, זה נכון

דוד ביטן:  אם הם מביאים רכב חדש שאתם לא מביאים, זה בעצם יבוא רגיל ולא יבוא מקביל

שלום דנינו: והאבזור לא משנה פה, כן?     

דוד צור: זה לא קשור

דוד צור:  מה שהם מביאים והם מביאים עם תעודות מקור, הם נותנים לנו את הרשימות

דוד צור:  אנחנו נשתיל את הרשימות במערכות המכס, וכל אותם רכבים שזכאים להטבות מכס, היבואנים המקבילים יקבלו העדפת מכס

דוד צור:  זה מייצר התחייבות של איגוד יבואני הרכב לספק לנו רשימה על פי דגם, על פי יצרן ועל פי מדינת ייצור

דוד צור:  אנחנו מבקשים שזה יהיה לתקופה של שנה

דוד ביטן: אתם מתקנים את צו המכס?     

דוד צור: אנחנו נתקין צו לפתרון הבעיה

שלום דנינו: אבל לשנתיים

איתי עצמון: אתם בעצם תשלימו תהליך של תיקון הצו?     

דוד צור: אנחנו צריכים להשלים את התהליך בוועדת הכספים

דוד ביטן: תוך כמה זמן?     

דוד צור: תוך שבוע–שבועיים–שלושה שבועות

דוד ביטן: נראה לי בסדר

שלום דנינו: דוד, אתה מבקש שנה ואתה דוגל בשנתיים - - -     

דוד ביטן: אז אין צורך בתיקון החוק

דוד צור: לא

דוד צור:  אנחנו רוצים שתהיה איזושהי מחויבות, שיהיה רשום שאותם יבואנים מתחייבים לתת לנו את הרשימות

קריאה: הרשימה תהיה פעם בחצי שנה, כן?     

איתי עצמון: אני רוצה להבין, אתם מדברים על תיקון צו המכס ובמקביל תיקון חקיקה בחוק רישוי שירותים?     

דוד ביטן: שתהיה מחויבות

דוד ביטן:  מה שהוא אומר, שהמחויבות של היבואנים תירשם על מנת שלא יחזרו בהם פתאום מהעניין הזה

חזי אבירם שייב: מה מפריע להשאיר את זה בצו עצמו? יש בצו מחויבות חוקית, ואני לא זוכר שמישהו מיבואני הרכב לא עמד בתנאי הצו

דוד ביטן: מה זה מפריע לך? אם אתה מתכוון לבצע, אין בעיה בכלל

דוד ביטן:  עליי זה מקובל

דוד ביטן:  משרד התחבורה? זה פותר את הבעיה, אין בעיה

דוד מור: מבחינתנו זה מקובל

דוד מור:  אנחנו רק צריכים להבין את הצורך בתיקון החוק

דוד ביטן: תכף נעשה הפסקה על מנת שתסגרו את העניין המשפטי

דוד ביטן:  משרד האוצר?     

גל ברנס: גם עלינו זה מקובל

דוד ביטן: יבואנים?     

קריאה: מקובל

רועי ארפי: אני רוצה להדגיש, כבודו, שהרשימה של היבואנים המקבילים תתעדכן בכל חצי שנה

שלום דנינו: למה חצי שנה ולא בכל פעם שנכנסים למערכת אצלם דגמים חדשים?      

רועי ארפי: אין שום בעיה, זה אפילו יותר טוב

שלום דנינו: זאת רשימה דינמית

חזי אבירם שייב: לא, זה לא ילך

חזי אבירם שייב:  זה לא ילך

חזי אבירם שייב:  הסיכום הוא אחת לחצי שנה

חזי אבירם שייב:  נוציא רשימה מסודרת, נעדכן אותה

חזי אבירם שייב:  צריך שהרשימה הזאת תהיה מדויקת

חזי אבירם שייב:  פעם בחצי שנה מקובל

דוד ביטן: קודם כול, אני מודה לכולם, שהגעתם לפשרה

קריאה: אנחנו מודים לך, כבוד היושב-ראש

דוד ביטן: עוד פעם אתה עושה לי בעיות?     

אלעד ברשאן: שלום, אדוני היושב-ראש, בוקר טוב, מה שלומך?     

דוד ביטן: מה רצית להגיד?     

אלעד ברשאן: אני עמיל מכס ואני עובד עם הרבה מאוד יבואנים מקבילים

אלעד ברשאן:  באופן כללי נראה שהפתרון הזה ממש בכיוון, ועל פניו נראה שהוא תואם להסכם הסחר

דוד ביטן: אתה אחראי על הסכם הסחר?     

אלעד ברשאן: אני לא אחראי; אני מכיר אותו

דוד ביטן: אז עזוב

אלעד ברשאן: ברשותך, אדוני

אלעד ברשאן:  בדגמים חדשים שהיבואנים המקבילים רוצים להביא, זה מייצר לנו - - -     

דוד ביטן: אני אסביר לך דבר אחד, עם כל הכבוד

דוד ביטן:  אתה יודע מה זה יבוא מקביל? זה יבוא מקביל ליבואן הראשי

דוד ביטן:  אם הם מביאים דגם חדש שהם לא מייבאים, זה לא יבוא מקביל, זה יבוא רגיל וישלמו מה שצריך

דוד ביטן:  אני רוצה להגיד לך שזה יהיה הפוך – אם הם יביאו דגם רק שלהם, ויש להם הסכמים עם היצרן, הוא יהיה של היבואן המקביל ולא ההפך

דוד ביטן:  זה הכול, ואני לא מבין את הטענה שלך

אלעד ברשאן: במתודולוגיה הקודמת, אם היצרן היה מחויב לתת הצהרות ספק, זה היה על כל הדגמים

דוד ביטן: הכי טוב – אין, מכיוון שאי-אפשר לעשות את זה

דוד ביטן:  זאת הצעה הוגנת וישימה, ואני חושב שהיא בסדר

דוד ביטן:  אני רוצה להודות למכס שהלך לקראת העניין הזה

דוד ביטן:  אם אתם לא הייתם עוזרים, לא היינו מצליחים להגיע לזה

אלעד ברשאן: חד-משמעית

אלעד ברשאן:  ברשות היושב-ראש, עוד שתי הערות קטנטנות

אלעד ברשאן:  לגבי העניין של הרשימה, היום יש מעל 70 אלף קודי דגם במשרד התחבורה

אלעד ברשאן:  אני לא יודע למה חצי שנה, אבל אני לא רואה סיבה שזה לא יהיה מקוון

אלעד ברשאן:  ברגע שזה קורה ואין יבואן, אין עימותים, כלומר זה פותר בעיה מאוד מאוד גדולה של גירעונות לאחר מעשה, ולכן, זאת הבשורה הכי גדולה לדעתי

דוד ביטן: מצוין

דוד ביטן:  כל הכבוד

דוד ביטן:  כמה זמן אתם צריכים כדי לסיים את זה?     

איתי עצמון: אני רוצה שתחזור על העקרונות מבחינת התיקון של חוק הרישוי

איתי עצמון:  על מי תוטל החובה, ואיזה מידע אמור לעבור מהיבואן הישיר למכס?     

דוד צור: היבואנים הישירים צריכים לספק אחת לחצי שנה את רשימת הרכבים המקומיים שהם מקבלים עליהם מעטפה, כנגד זה שהם מביאים - - -     

איתי עצמון: רשימה של דגמים או רשימה ממש של כלי רכב?     

דוד צור: דגמים

דוד צור:  זה דגם, יצרן ומדינה

איתי עצמון: בוא ננסה לדבר על העקרונות בצורה יותר ברורה ומפורטת

דוד ביטן: תדברו על זה בישיבה

דוד ביטן:  האוצר, מה לגבי מוצרי חשמל? הייתה לו הסתייגות והוא דיבר איתך על זה, נכון?     

גל ברנס: הוא דיבר גם איתי וגם עם העובדים של משרד האנרגיה, שמטפלים בנושא

דוד ביטן: פתרתם את זה?     

גל ברנס: להבנתי כן

איתי עצמון: יש מענה בחוק מקורות אנרגיה

דוד ביטן: ירון אמר שזה לא מדויק, ואז הוא בא לדבר איתי

גל ברנס: הוא אמר שהמעבדות בישראל עוד לא ערוכות למענה בחוק, והם הסבירו לו מתי הן יהיו ערוכות

גל ברנס:  תוך מספר חודשים בודדים כבר יהיו מעבדות ערוכות והכול יהיה בסדר

דוד ביטן: כמה זמן אתם צריכים? עשרים דקות הפסקה, תגמרו את הניסוח ונסיים את זה

דוד ביטן:  תודה רבה לכולם

דוד ביטן: לחברי הכנסת שרק הגיעו ולא היו בישיבה, סיימנו את החוק הזה, אבל נשארה לנו בעיה אחת שקשורה לניסוי שחל בעיקר על הרכבים האחרים שהם לא מיבוא ישיר

דוד ביטן:  ניהלנו כמה ישיבות ובסופו של דבר הצלחנו להגיע להצעת פשרה, שמקובלת על המכס, על האוצר, על משרד התחבורה, גם על היבואנים הישירים וגם על היבוא המקביל

דוד ביטן:  בגדול, עשינו הפסקה קטנה כדי שינסחו לנו את זה, וברגע שגמרנו את זה, גמרנו את החוק

דוד ביטן:  הצבענו כבר על ההסתייגויות, ואני הגשתי רוויזיה רק לצורך העניין הזה

דוד ביטן:  אנחנו יכולים לסיים אותו עכשיו, ובזה נגמר הסיפור וזה יעבור למליאה

יצחק פינדרוס: מה קורה בזמן הזה עד אוקטובר? יש הוראות מעבר?     

דוד ביטן: בוא נראה את הניסוח ואחרי זה נדון בהוראות המעבר

איתי עצמון: אנחנו מדברים על תיקון עקיף לחוק רישוי שירותים ומקצועות בענף הרכב

איתי עצמון:  תיקבע הוראת שעה, שתיכנס לתוקף ב-2 ביולי 2023 ותהיה בתוקף עד 30 ביוני 2025, לפיה ישולב בחוק סעיף חדש

איתי עצמון:  אני אקריא נוסח ראשוני שגובש כרגע בהפסקה, וייתכנו שינויי נוסח טכניים, לא במהות

איתי עצמון:       לשם מתן פטור ממכס ליבוא רכב, בהתאם לתנאים שנקבעו בהסכמי סחר בין-לאומיים, שישראל צד להם, יבואן ישיר ימסור למנהל המכס אחת לשישה חודשים את הפרטים האלה לגבי כלי רכב שהוא מייבא, ויש לגביהם מסמכי העדפה, מה שמכונה תעודת מקור

איתי עצמון:       הפרטים הם אלה:     

איתי עצמון: קוד היצרן של דגם הרכב

איתי עצמון: קבענו גם מועד למסירה ראשונה של הפרטים

איתי עצמון:  יבואן ישיר ימסור את הפרטים, כאמור, לראשונה ביום 1 בספטמבר 2023

איתי עצמון:  בנוסף לכך, היושב-ראש ביקש גם סנקציה, אבל היא תיכנס לתוקף במועד מאוחר יותר, כדי לאפשר לראות איך מיושמת הוראת השעה

איתי עצמון:  האכיפה המינהלית בדמות עיצום כספי בסכום הבסיסי, כהגדרתו בחוק, תיכנס לתוקף ב-1 בינואר 2025

איתי עצמון:  אנחנו נוסיף סעיף שמאפשר למשרד התחבורה להטיל עיצום כספי בסכום הזה על יבואן ישיר, שלא מסר פרט מהפרטים האמורים למנהל המכס, לפי הסעיף שהקראתי, או לא מסר אותם במועד

איתי עצמון:  הוראת השעה הזאת תהיה ניתנת להארכה בצו של שר התחבורה

דוד ביטן: תרשום: לא מסר במועד לאחר קבלת התראה

דוד ביטן:  לתת לו צ'אנס, אם יש עיצום כספי, לפחות ישלחו לו מכתב ויגידו לו: לא מסרת

דוד ביטן:  אם הוא לא יעשה את זה, אפשר להטיל עיצום

איתי עצמון: אדוני, אני רק אגיד שאנחנו משתלבים בתוך פרק קיים של אכיפה מינהלית

דוד ביטן: בסדר

דוד ביטן:  כלומר, כל הדברים האלה קיימים

איתי עצמון: כן

איתי עצמון:  יש שם הליך של דרישת תשלום

איתי עצמון:  אנחנו לא משנים כרגע את המבנה של פרק האכיפה

איתי עצמון:       עוד מוצע, להסמיך את שר התחבורה באישור ועדת הכלכלה, להאריך את תוקף הוראת השעה לתקופות נוספות שלא יעלו על שנתיים בכל פעם

איתי עצמון:  ובלבד שסך תקופות ההארכה לא יעלה על ארבע שנים

דוד ביטן: באישור הוועדה

איתי עצמון: בוודאי, בוודאי

איתי עצמון:  אלה העקרונות

איתי עצמון:  כדי לאפשר את האכיפה – למשעה, מי שאוכף זה משרד התחבורה והמידע מועבר מהיבואן הישיר למכס – אנחנו נעגן בתיקון סעיף שקובע, שלשם אכיפת הוראות הסעיף שהקראתי, ימסור מנהל המכס למנהל במשרד התחבורה מידע בדבר יבואנים ישירים שלא מסרו מידע לפי הוראות הסעיף החדש

איתי עצמון:  כך תתאפשר זרימת מידע ואכיפה יעילה של משרד התחבורה

דוד ביטן: בנוסף לזה, הייתה טענה בנוגע למוצרי חשמל, אבל הפתרון קיים ולכן אין צורך להכניס את זה לחוק בכלל

דוד ביטן:  צריכים ליצור מעבדות, ואני מבין שתוך כמה חודשים הן יהיו

דוד ביטן:  אין כמעט מכס, אבל יש בעיה עם חוק אחר, שגורם לבעיות בעניין הזה, לאלה שמביאים יבוא מקביל של מוצרי חשמל

דוד ביטן:  בשאר הדברים אין בעיה של יבוא מקביל; לא ראינו בעיה מיוחדת בעניין הזה

דוד ביטן:       החוק הזה חשוב, אבל כרגע הוא לא יביא פתרון ליוקר המחייה, כי לוקח זמן עד שדברים מתפתחים

דוד ביטן:  לגבי היבוא המקביל, זה כן יביא פתרון בנושאים של הרכבים

דוד ביטן:  יבוא מקביל נועד להפחית את המחיר, אבל אחר כך זה מקבל מכס שלם, כמעט בגודל ההפחתה במחיר, אז לא עשינו כלום ביבוא המקביל

דוד ביטן:  את זה פתרנו באופן זמני

דוד ביטן:  בוא נראה איך זה עובד בשטח, ואחר כך נראה מה המצב

דוד ביטן:  מה רצית לשאול?     

יצחק פינדרוס: עד שזה ייכנס, עד אוקטובר, מה קורה?     

דוד ביטן: לא, זה יהיה תוך שבועיים

איתי עצמון: הפעם הראשונה שהם ימסרו פרטים, תהיה ב-1 בספטמבר כי גם היבואנים הישירים צריכים להיערך

איתי עצמון:  ככה הבנו

דוד ביטן: 	הוא שואל מה קורה אם עכשיו הגיע רכב, הוא משלם את המכס?     

יצחק פינדרוס: בדיוק

יצחק פינדרוס:  איזה מכס הוא משלם? בחודשיים הקרובים הוא משלם כך וכך, ואז תגיד לו - - -     

דוד ביטן: כן, כי הוא לא יכול להפחית לו עד שאין צו

דוד ביטן:  המכס הודיע שהוא מסיים את זה תוך שבועיים

דוד ביטן:  ברגע שיהיה צו, הוא יוכל לתת הנחה

דוד ביטן:  מה יהיה במצב הזה?     

דוד צור: שמע, לקח הרבה שנים עד שהגענו למצב הזה

דוד ביטן: בסדר, יהיה עוד חודש

דוד ביטן:  עזוב

דוד ביטן:  עד עכשיו שילמו כל הזמן, אבל אתם תלכו לקראת

יצחק פינדרוס: אני מכיר את זה גם עם מיסים אחרים

יצחק פינדרוס:  אם הגענו להסכמה פה, תמצאו פתרון לטווח הביניים

יצחק פינדרוס:  אני מבין שזה ייקח שבועיים, אבל יגידו לאנשים: זה הגיע יום קודם, ותשלמו על זה יותר

דוד ביטן: אין בעיה, ואני בעד זה

דוד ביטן:  אם יש כבר הסכמה, אפשר - - -         

אביגל כספי: הצו יהיה מבוסס על הרשימה שהיבואנים ימסרו?     

שלום דנינו: זה לא שבועיים

דוד צור: את הצו אנחנו יכולים להחיל, אבל זה כפוף לרשימות שאני מקבל

שלום דנינו: אבל זה רק בספטמבר

דוד ביטן: למה אתם לא יכולים לעשות את זה יותר מהר? למה אתם צריכים זמן עד ספטמבר? מה יש פה להכין? יש לכם הכול בידיים שלכם

חזי אבירם שייב: קודם כול, צריך להקים מערכת ממוכנת שתהיה אמינה

חזי אבירם שייב:  אבל, ככל שהמידע הזה יהיה, המכס יוכל להסתכל ולהתיר רטרואקטיבית

דוד ביטן: לא, לא

דוד ביטן:  עם כל הכבוד, ספטמבר זה רחוק מדיי

איתי עצמון: הוראת השעה נכנסת לתוקף רק ב-2 ביולי

דוד ביטן: אז תעשה 2 ביולי

דוד ביטן:  למה צריך עד ספטמבר?     

איתי עצמון: כלומר, הפעם הראשונה שימסרו זה במועד התחילה?     

דוד ביטן: לא, הם יתארגנו

שלום דנינו: נציג המכס, אתה מקבל את זה בטבלת אקסל?     

יצחק פינדרוס: הוא יודע היום, עזוב

יצחק פינדרוס:  הוא יודע

שלום דנינו: אל תפריע לי

שלום דנינו:  אתה מקבל את זה בטבלת אקסל? זאת לא מערכת ממוכנת

דוד ביטן: יש מכוניות שהיום צריכים לשלם, נכון?     

דוד צור: אנחנו צריכים להכין גם את המערכות שלנו, וזה לוקח זמן

דוד ביטן: יש לי פתרון

דוד ביטן:  קח ערבות בנקאית על המכס עצמו שצריך לשלם

דוד צור: צריך לעשות את זה בצו

דוד ביטן: לא, אחרי הצו

דוד ביטן:  עשית צו בעוד שבועיים? מאותו רגע, קח ערבות בנקאית וברגע שיהיו כל הפריטים, אתה מחזיר לו את הערבות

דוד ביטן:  אם לא, אתה מחייב אותו בערבות

דוד ביטן:  מה הבעיה?     

דוד צור: אנחנו צריכים לבדוק את זה, כבוד היושב-ראש

דוד צור:  עד שסוף-סוף מצאנו פתרון, לא צריך לסחוט עד הסוף

דוד ביטן: אבל למה ספטמבר? ב-1 ביולי תיכנס הוראת השעה, וב-1 באוגוסט הם כבר יוציאו - - - תתארגנו

יעקב אורי: אדוני היושב-ראש, סליחה, באנו כל הגורמים עם פתרון

יעקב אורי:  בחודש אוגוסט היצרנים לא עובדים, כולם בחופש

יעקב אורי:  הענף הזה בחופש

יעקב אורי:  נפל פה חודש

יעקב אורי:  אנחנו צריכים את הזמן, ואנחנו לא רוצים לטעות

דוד ביטן: בסדר

דוד ביטן:  כל מי שמביא, שיביא רק ב-1 בספטמבר את הדברים

דוד ביטן:  שיהיה ברור, כל ההסדר הזה לא חל על רכבים ביבוא אישי

דוד ביטן:  פה מדובר על אנשים עשירים שמביאים רכבים יקרים, ושיעשו מה שצריך

דוד ביטן:  אני לא נכנס לזה

גיא עזרא: אדוני היושב-ראש, יש רכבים שממתינים וצריכים להירשם עד חודש שישי, עד חודש שביעי, וממתינים בנמל או צריכים להגיע לנמל

גיא עזרא:  רכבים כאלה שישתחררו, ישלמו את הפער

גיא עזרא:  אולי ייתנו להם דחייה של שלושה חודשים, והפתרון עם הערבות הבנקאית הוא פתרון מצוין

דוד ביטן: בואו נתחיל מזה, שאני לא מכניס את זה לחוק

דוד ביטן:  אנחנו נעשה ישיבת המשך קצרה בעוד חודש ובינתיים תחשבו על פתרון

דוד ביטן:  זה לא פייר לחייב אנשים רק בגלל שהאוטו בדרך

דוד ביטן:  לדעתי, ערבות בנקאית היא דבר מספק

דוד צור: צריך לבחון את זה עם מנהל רשות המיסים

דוד ביטן: תבחן את זה, אני לא לוחץ

דוד ביטן:  זה דבר שאולי אפשר להסדיר

דוד ביטן:  אתם, היבואנים, תנסו להקדים את זה כמה שיותר

דוד ביטן:  לא נבוא אליכם בלחץ, אבל תנסו לעשות את הפעולה כי אתם בעצמכם אומרים שגם היבוא המקביל בסדר מבחינתכם

חזי אבירם שייב: גם לנו יש אינטרס שלמכס תהיה הרשימה הזאת כמה שיותר מהר

דוד ביטן: בסדר, אז תשתדלו

חזי אבירם שייב: דבר שני, אני רוצה להזכיר לכולם שאת הפתרון אנחנו הבאנו, כלומר הרצון הטוב - - -     

דוד ביטן: בסדר

דוד ביטן:  הבאתם אחרי שלחצנו אתכם קצת לקיר

חזי אבירם שייב: לא, לא

חזי אבירם שייב:  יש לנו אותו כבר שנתיים

דוד ביטן: נעשה הצבעה על התיקון

איתי עצמון: על התיקון ועל כל הצעת החוק, כי בעצם פתחת לדיון מחדש

דוד ביטן: בסדר

דוד ביטן:  מי בעד התיקון, כמו שהקראנו, עם תיקונים טכניים שיכולים להיות בנוסח?     

יצחק פינדרוס: אתה צריך לפתוח קודם את הרוויזיה

דוד ביטן: לא, כבר פתחנו

דוד ביטן:  מי בעד?         

דוד ביטן: אושר

דוד ביטן: נמנע אחד

דוד ביטן:  התיקון עבר

דוד ביטן:  עכשיו נצביע על כל הצעת החוק

דוד ביטן:  מי בעד הצעת החוק? 

דוד ביטן: אושר

דוד ביטן: נמנע אחד

דוד ביטן:  הכול עבר, ותודה רבה לכולם

איתי עצמון: הצעת החוק אושרה להכנה לקריאה שנייה ושלישית

שלום דנינו: בשעה טובה

דוד ביטן: בשעה טובה